Traçat de diagrames

Diagrames
Els diagrames es poden crear dins d'un full de treball a través de «Afegeix nou» al menú contextual o al menú de l'aplicació a través de «Full de treball» seleccionant «Diagrama XY» i el tipus de diagrama que voleu tenir.
Dins d'aquest Diagrama XY podeu afegir una Corba XY que conté dades a mostrar (de nou a través del menú contextual o del menú d'aplicació).
La configuració d'un diagrama es pot canviar al giny acoblat corresponent. Hi ha paràmetres generals com la geometria però també l'interval de l'eix X i Y (incloent-hi l'escalat). El títol del diagrama es pot establir a la pestanya «Títol» del giny acoblat. Els estils de fons i de vora es poden canviar a la pestanya «Àrea del diagrama».

Corbes
Les corbes contenen punts de dades que es poden mostrar en un diagrama. Hi ha tres mètodes diferents per crear corbes: la corba XY estàndard, una corba XY d'una expressió matemàtica i una corba XY d'una funció d'anàlisi de dades.
La corba XY estàndard es pot omplir amb valors d'un full de càlcul seleccionant les dades X i Y com a columna del full de càlcul al giny acoblat de la corba XY. Un altre mètode per omplir una corba és utilitzar una expressió matemàtica. Aquí podeu seleccionar qualsevol funció matemàtica i interval per crear la corba. El tercer mètode per crear una corba és utilitzar una funció d'anàlisi de dades. Les dades i la funció d'anàlisi es poden seleccionar al giny acoblat de la funció d'anàlisi.
Per a tots els tipus de corbes es poden canviar els estils de línia i símbols al giny acoblat. Aquí també es poden canviar els valors anotats i els paràmetres de la barra d'errors.

Llegendes
Es pot afegir fàcilment una llegenda a un diagrama utilitzant el menú contextual de l'aplicació. Conté informació sobre totes les corbes d'un diagrama.
La configuració d'una llegenda (format i geometria) es pot canviar al giny acoblat de llegendes. També els paràmetres del títol de la llegenda, el fons de la llegenda i la disposició es poden canviar a la pestanya corresponent del giny acoblat de llegendes.