Traçat de corbes

Puja una imatge
El selector de dades es pot crear dins d'un projecte a través de Afegeix un nou al menú contextual del projecte/carpeta o a la barra d'eines principal. Després d'això es pot afegir una imatge nova i es pot canviar a través de Diagrama en el giny acoblat corresponent.
Després de pujar la imatge es poden utilitzar diferents opcions de zoom des de la barra d'eines menú contextual/selector de dades per canviar l'amplada i l'alçada de la imatge. La imatge també es pot girar a un angle utilitzant Gir a la secció «edició» del giny acoblat. Després d'això, cal que l'usuari estableixi els punts de l'eix.

Símbols
Els símbols són els punts que es poden dibuixar sobre la imatge del selector de dades. Els símbols es poden crear directament amb un clic dret del ratolí sobre la imatge. Els símbols són principalment de dos tipus, amb barra d'error o sense depenent del tipus de corba a la qual pertanyen.
Cada corba del selector de dades pot tenir el seu propi estil de símbol que es pot canviar a la secció Símbols del giny acoblat. El mode de ratolí «selecció i moure» es pot utilitzar per seleccionar múltiples punts/símbols i es poden moure utilitzant les tecles de navegació.

Punts de l'eix
Els punts de l'eix són el conjunt de tres punts de referència sobre la imatge del selector de dades. Aquests punts es poden establir via Estableix els punts de l'eix en el menú contextual del selector de dades. Després de seleccionar punts sobre la imatge l'usuari ha d'actualitzar el seu tipus de sistema de coordenades via Tipus de diagrama i posicions lògiques via Punts de referència al giny acoblat.

Corba del selector de dades
Es pot crear una «Corba del selector de dades» dins del selector de dades via Corba nova en el menú contextual de l'eina de selecció de dades. Una corba pot tenir diferents tipus d'errors X i (No-error, simètric, asimètric). Això depèn del tipus d'errors que tingui el giny acoblat del selector de dades en el punt de creació.
Cada objecte de la corba conté tots els punts (amagats) de corba i un full de càlcul que conté posicions lògiques de tots els seus punts de corba, i proporciona opcions per actualitzar el full de càlcul i commutar la visibilitat dels seus punts de corba utilitzant el menú contextual. S'ha de seleccionar el mode Estableix els punts de corba al menú contextual del selector de dades per crear els punts de corba.
Es poden crear múltiples corbes per al mateix selector de dades. Els punts de corba creats sempre corresponen a la corba activa de l'acoblador de dades que es pot canviar mitjançant l'opció Corba activa en el menú contextual i el giny acoblat del selector de dades. Cada corba del selector de dades pot tenir el seu propi estil de símbol que es pot canviar en la secció Símbols del giny acoblat.

Segments de corba
El segment de corba per a l'acoblador de dades es pot crear sobre la imatge canviant el mode a Seleccioneu els segments de corba al menú contextual del selector de dades. Un segment és un objecte seleccionable sobre una imatge que es pot seleccionar fent-hi clic dret del ratolí.
Els segments es creen mitjançant el processament de la imatge en l'interval base dels atributs de color per tal de traçar automàticament les corbes. Per millorar els resultats aquests intervals i tipus d'atributs de color es poden canviar a la secció «Edita» del giny acoblat. El giny acoblat també proporciona opcions per canviar entre la imatge processada i la imatge original, i per establir la longitud mínima possible dels segments.
Una vegada seleccionat un segment crearà punts de corba sobre seu amb una distància mínima especificada entre ells. La distància mínima especificada entre els punts es pot canviar al giny acoblat del selector de dades. L'usuari podria haver de seleccionar els segments de nou per tal d'observar els canvis.